უილიამ კერტისი
უილიამ კერტისი (ინგლ. William Curtis; დ. 11 იანვარი, 1746, ალტონი — გ. 7 ივლისი, 1799, ლონდონი) — ინგლისელი ბოტანიკოსი და ენტემოლოგი, ლონდონის ლინეს საზოგადოების წევრი. მისი სტანდარტული საავტორო ბოტანიკური შემოკლებაა Curtis. დაიბადა 1746 წლის 11 იანვარს ალტონში (ჰემფშირი), კვაკერების ოჯახში. ადრეულ წლებში მუშაობდა აფთიაქარად ლონდონში. 1789 წელს დააფუძნა ბოტანიკური ბაღი, სადაც კითხულობდა ლექციებს. 1787 წელს დააარსა საკუთარი ჟურნალი „Curtis’s Botanical Magazine“, რომელიც დღემდე გამოიცემა და ითვლება ერთ-ერთ უძველეს ბოტანიკურ ჟურნალად მსოფლიოში. უილიამ კერტისი გარდაიცვალა 1799 წლის 7 ივლისს, ლონდონში, 53 წლის ასაკში.